**Az előterjesztést megtárgyalta:**

* Oktatási és Szociális Bizottság

*A határozati javaslatot törvényességi*

*szempontból megvizsgáltam:*

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2016. október 27-i**

**ülésére**

**Javaslat a Nyitra Utcai Általános Iskolában létrejövő intézményi tanács önkormányzati tagjának delegálására**

A nemzeti közneveléstől szóló 2011. évi CXC. törvény (a továbbiakban: Nkt.) 73. § (3) bekezdése alapján az iskolában a helyi közösségek érdekeinek képviseletére a szülők, a tanulók, a nevelőtestület, az intézmény székhelye szerinti települési önkormányzat, egyházi jogi személyek, a helyi gazdasági kamarák *azonos számú képviselőjéből* és a fenntartó delegáltjából álló intézményi tanács hozható létre.

A Nyitra Utcai Általános Iskola 2016. szeptember 1. napjától önálló intézményként működik. Az intézmény igazgatója levélben fordult önkormányzatunkhoz, amelyben arról tájékoztat, hogy az intézmény az Nkt. 73. § (3) bekezdése alapján intézményi tanácsot kíván létrehozni. Előzőek miatt az igazgató kéri Szombathely Megyei Jogú Város Önkormányzatát, hogy delegáljon tagot az intézményi tanácsba.

Az intézményi tanács

*a)* jogi személy, amely hatósági nyilvántartásba vétellel jön létre, a hatósági nyilvántartást az Oktatási Hivatal vezeti,

*b)* székhelye azonos az érintett iskola székhelyével,

*c)* tagjait az intézményvezető bízza meg a delegálásra jogosultak véleménye alapján a feladat ellátására,

*d)* elnökének az választható meg, aki életvitelszerűen az intézmény székhelyével azonos településen lakik,

*e)* ügyrend alapján működik, az ügyrendet az intézményi tanács dolgozza ki és fogadja el azzal, hogy az elfogadott ügyrendet az intézményi tanács elnöke legkésőbb az elfogadást követő tizenötödik napon megküldi az Oktatási Hivatalnak jóváhagyásra,

*f)* ügyrendjének az Oktatási Hivatal által történt jóváhagyását követően az intézményi tanácsot a hivatal felveszi a hatósági nyilvántartásba,

*g)* képviseletét az elnök látja el.

Szombathely Megyei Jogú Város Közgyűlése 26/2015. (I.29.) Kgy. számú határozatában a helyi önkormányzati képviselők és polgármesterek következő választását követő új Közgyűlés megalakulásáig terjedő időtartamra delegált Szombathely Megyei Jogú Város Önkormányzatának képviseletében tagokat az általános és középiskolákban működő intézményi tanácsokba. Javasolom a Tisztelt Közgyűlésnek, hogy a Nyitra Utcai Általános Iskola intézményi tanácsába szintén a helyi önkormányzati képviselők és polgármesterek következő választását követő új Közgyűlés megalakulásáig terjedő időtartamra delegáljon képviselőt.

Javasolom a Közgyűlésnek, hogy a Nyitra Utcai Általános Iskolában létrejövő intézményi tanács önkormányzati tagjának a körzet képviselőjét, Kántás Zoltán képviselő urat delegálja.

Kérem a Tisztelt Közgyűlést, hogy az előterjesztést megtárgyalni, és a határozati javaslatot jóváhagyni szíveskedjék.

**Szombathely, 2016. október „ ”**

**(: Dr. Puskás Tivadar :)**

**HATÁROZATI JAVASLAT**

**……../2016. (X.27.) Kgy. számú határozat**

1. Szombathely Megyei Jogú Város Közgyűlése a „Javaslat a Nyitra Utcai Általános Iskolában létrejövő intézményi tanács önkormányzati tagjának delegálására**”** című előterjesztést megtárgyalta, és az intézményi tanácsba Szombathely Megyei Jogú Város Önkormányzatának képviselőjeként a helyi önkormányzati képviselők és polgármesterek következő választását követő új Közgyűlés megalakulásáig terjedő időtartamra az alábbi személyt delegálja:

|  |  |
| --- | --- |
| **Iskola** | **Delegált** |
| Nyitra Utcai Általános Iskola | Kántás Zoltán |

1. A Közgyűlés felkéri a Polgármestert, hogy döntéséről a Klebelsberg Intézményfenntartó Központ Szombathelyi Tankerületét, valamint a Nyitra Utcai Általános Iskola Igazgatóját tájékoztassa.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2016. november 10. /a 2. pont vonatkozásában/